jean le cam: vášeň pre 4l

9. Jún 2021

Renault 4L, s viac ako 8 miliónmi predaných vozidiel vo vyše 100 krajinách sveta, je skutočnou ikonou v automotive sektore. Tento rok oslavuje 60. výročie, no stále veľmi teší najmä fanúšikov a zberateľov ako je Jean Le Cam. Slávny kapitán zbožňuje 4L. Keď dal jeden 4L svojej dcére na 18. narodeniny, nikdy by si nebol pomyslel, že o 12 rokov neskôr, bude vlastniť 8 týchto modelov. Jean Le Cam nám rozpovie príbeh jeho vášne.

O Jean Le Cam ste už museli počuť. Skutočná legenda plachtenia, ktorá má na svojom konte najmenej 5 Vendée Globe pretekov. Zažiaril najmä na svojom poslednom preteku, keď zachránil kapitána Kevina Escoffiera, ktorý sa plavil v záchrannom člne uprostred Indického oceánu. Tento vášnivý kapitán sa odlišoval od ostatných kapitánov, ktorý mali modernejšie člny než plachetnica *Yes-We-Cam*, jeho „4L mora“, ako to so smiechom nazýva. Svoj čas delí medzi objavovanie morí a šoférovanie Renault 4L! Hovorí nám, že tieto dve vášne majú spoločné viac, ako by ste si mysleli.

„*4L je očarujúce auto, ktoré sa presadilo počas mnohých rokov a generácií. Každý má spomienky na 4L.*“

Jean Le Cam, kapitán a šofér 4L

KaŽdý si pripomína prvé auto pre život

Renault 4, prvé auto pre život, čoskoro s názvom 4L, bol výsledkom skvelého nápadu: vytvoriť univerzálne auto pre každú príležitosť. Jean Le Cam ho vďaka svojej ľahkosti vníma ako vozidlo do terénu, minulý rok v marci to pre magazín L’Equipe vysvetlil takto: *„Moju loď volám 4L kvôli imidžu. Renault 4 vytvorili tak, aby sa dal využiť aj v púšti. Bolo to auto, ktoré vás dokázalo vziať všade, ako 4x4.“*

4L to predviedla na súťaži 4L Trophy, ktorá sa koná každoročne od roku 1997. Robustná 4L zvládne všetko a pritom trasa môže byť akákoľvek, piesočnatá či skalnatá. Ťažko by ste si spomenuli na iný model, ktorý je toho schopný 60 rokov po uvedení na trh!

V júli 1961 predstavili 4L ako 5-dverový hatchback s univerzálnym priestorom: sklopením zadných sedadiel sa sedan zmenil na pick-up. Rodinné auto a ikona francúzskej popkultúry v nás zanechala dojmy ako policajné či poštové vozidlo. Minivan Renault 4 využívali najmä obchodníci, úradníci či veľké obchodné reťazce. Inými slovami, ako hovorí Jean Le Cam *„skutočná historická pamiatka!“*

4l, auto, ktoré sa dá nekonečne vylepšovať

Hoci výroba skončila v roku 1992, stále ste mohli natrafiť na 4L na cestách či zberateľských trhoch. Jednoduchosť a spoľahlivosť jeho mechaniky zaujala mnoho fanúšikov. Je to niečo, čo má Jean Le Cam najradšej. „*Kráľ Jean*“ sa rád baví, či už na zemi alebo vo vode. Ukázal to ešte raz na poslednom Vendée Globe, keď opravoval svoju loď, aj keď bola práve na mori. 4L je úplne v súlade s duchom tohto morského vlka: *„Je to auto, s ktorým sa môžem pohrať, ktoré môžem trochu vylepšiť ... niečo ako môj Hubert, loď, ktorú neustále vyvíjam.“*

Stalo sa to po Vendée Globe, ktorá sa stala jeho skutočnou trofejou. Kapitán stratil loď v pretekoch 2008-2009. Bez nej sa nudil a vrátil sa k svojej vášni pre 4L. K prvej, ktorú dal svojej dcére, keď mala 18 rokov, sa čoskoro pridala ďalšia a tú prvú vylepšil o niektoré nové časti. A potom prišla dilema: *„Jednej som zbavil, aby som postavil druhú. Ale to jednoducho nemôžete robiť, to je nemožné.“* Takže kúpil tretiu, potom štvrtú ... Jeden víkend si dokonca išiel kúpiť tri naraz! A takto skončil s kolekciou ôsmich 4L.

Nie je však ešte pripravený na ďalší krok, ktorým je účasť na pretekoch za volantom štvorkolky. Jean Le Cam uprednostňuje úspornosť rovnako, ako keď je na vode. Svoje 4L si rozmaznáva namiesto toho, aby ich rozbil na piesku pretekov 4L Trophy.

Dáva najavo, že sníva o celoelektrickej verzii 2.0 so znakmi svojej doby. S niečím, čo by kultovému autu umožnilo vrátiť sa do popredia a presadiť sa aj pre novú generáciu.

Správa je teda jasná ... Toto auto z minulosti je ideálne pre dnešok a určite aj pre všetky vaše zajtrajšky!

**O Renault Slovensko**

Spoločnosť Renault Slovensko, spol. s.r.o. je výhradným zastúpením výrobcu osobných vozidiel značiek Renault a Dacia v Slovenskej republike. Takmer 15 zamestnancov sa každodenne stará o rozvoj a kvalitu dílerskej siete, všetky obchodné a neobchodné aktivity spojené so značkou Renault a Dacia na slovenskom trhu. Predaj vozidiel zabezpečuje dílerská sieť s 29 predajnými miestami po celom Slovensku. Obe značky, Renault aj Dacia, sú v TOP 10 rebríčku predajnosti na Slovensku.